EkBass/fiwiki-20250220-pages-articles huggingface dataset:
Sulkapallo kesäolympialaisissa 2012 – naisten nelinpeli

Lontoon olympiakisojen 2012 sulkapallon naisten nelinpeliin osallistui kaikkiaan 16 paria edustaen 13 eri kansallisuutta. Sopuottelut sopivien välieräparien valikoimiseksi aiheutti kaikkiaan neljän parin sulkemisen kilpailusta. Näiden joukossa oli ykkössijoitettu kiinalaispari Wang Xiaoli / Yu Yang. Turnaus aloitettiin poikkeuksellisesti lohkopeleillä. Parit jaettiin neljään alkulohkoon, joista kustakin kaksi parasta jatkoi pudotuspeleihin. == Alkulohkot == === Lohko A === Joukkue O V H Erät P Valeria Sorokina / Nina Vislova 3 1 2 2-4 1 2-0 - - Alexandra Bruce / Michelle Li 3 0 3 0-6 0 - - - Jung Kyung-eun / Kim Ha-na 3 3 0 6-0 Dsq 2-0 2-0 2-0 Wang Xiaoli / Yu Yang 3 2 1 4-2 Dsq 2-0 2-0 - === Lohko B === Joukkue O V H Erät P Cheng Wen-hsing / Chien Yu-chin 3 2 1 5-3 2 2-0 - 2-1 Mizuki Fujii / Reika Kakiiwa 3 2 1 4-3 2 - 2-0 2-1 Jwala Gutta / Ashwini Ponnappa 3 2 1 4-3 2 2-1 - 2-0 Shinta Mulia Sari / Yao Lei 3 0 3 2-6 0 - - - === Lohko C === Joukkue O V H Erät P Leanne Choo / Renuga Veeran 3 1 2 3-4 1 2-0 - - Michelle Edwards / Annari Viljoen 3 0 3 0-6 0 - - - Ha Jung-eun / Kim Min-jung 3 3 0 6-1 Dsq 2-0 2-0 2-1 Meiliana Jauhari / Greysia Polii 3 2 1 5-3 Dsq 2-1 2-0 - === Lohko D === Joukkue O V H Erät P Christinna Pedersen / Kamilla Rytter Juhl 3 2 1 5-3 2 2-0 - 2-1 Tian Qing / Zhao Yunlei 3 2 1 4-2 2 - 2-0 2-0 Miyuki Maeda / Satoko Suetsuna 3 2 1 4-3 2 2-1 - 2-0 Poon Lok Yan / Tse Ying Suet 3 0 3 1-6 0 - - - == Pudotuspelit == == Lähteet == * Turnauksen viralliset sivut naisten nelinpeli pt:Badminton nos Jogos Olímpicos de Verão de 2012 - Duplas mistas
Esa Jokinen

Esa Antero Jokinen (s. 19. helmikuuta 1958 Kuusankoski) on suomalainen entinen kymmenottelija. Urheilu-uransa ajan hän edusti Kouvolan Urheilijoita. Kalevan kisoissa Jokinen saavutti kymmenottelusta hopeaa ja pronssia, minkä lisäksi hänellä on tilillään sisäratojen SM-kilpailuista hopeaa seitsenottelusta. Virallisissa kilpailuissa Jokinen ei ole esiintynyt vuoden 1982 jälkeen. Jokisen kymmenottelun ennätys, 7 868 pistettä, on vuodelta 1980 ja se oikeuttaa Suomen kaikkien aikojen tilastossa sijaan 10.http://www.apulanta.fi/matti/yu/suomi.html#10_ottelu_miehet == Lähteet == Luokka:Suomalaiset yleisurheilun moniottelijat Luokka:Vuonna 1958 syntyneet Luokka:Elävät henkilöt
Harri Laiho

Harri Heikki Juhani Laiho (s. 1. maaliskuuta 1977 Helsinki) on suomalainen entinen kymmenottelija. Hän edusti vuodesta 2000 lähtien Helsingin Kisa- Veikkoja ja hänen valmentajanaan toimi vuodesta 1997 lähtien Asko Härkönen. Kalevan kisoista Laiho saavutti kymmenottelussa kolme pronssia, minkä lisäksi hän saavutti sisäratojen SM-kilpailuista kultaa ja hopeaa seitsenottelusta. Virallisissa kilpailuissa hän ei ole esiintynyt vuoden 2005 jälkeen. Laihon kymmenottelun ennätys, 7701 pistettä, on vuodelta 2000 ja se oikeuttaa Suomen kaikkien aikojen tilastossa sijalle 24.http://www.apulanta.fi/matti/yu/suomi.html#10_ottelu_miehet == Lähteet == Luokka:Suomalaiset yleisurheilun moniottelijat Luokka:Vuonna 1977 syntyneet Luokka:Elävät henkilöt
Adam Gemili

Adam Gemili (s. 6. lokakuuta 1993 Southwark, Lontoo, Englanti) on brittiläinen pikajuoksija. Gemili sai Tallinnan alle 20-vuotiaiden EM-kilpailuissa 2011 hopeaa 100 metrillä ja 4 × 100 metrin viestissä. Hän voitti vuonna 2012 junioreiden maailmanmestaruuden 100 metrillä Barcelonassa käydyissä alle 20-vuotiaiden MM-kilpailuissa Britannian nuorten ennätysajalla 10,05. Lontoon olympiakisoissa Gemili selviytyi välieriin. Alle 23-vuotiaiden EM-kilpailuissa Tampereella 2013 hän voitti kultaa 100 metrillä ja sijoittui 200 metrillä neljänneksi, sekä juoksi Britannian 4 × 100 metrin viestijoukkueessa, joka voitti kultaa alle 23-vuotiaiden Euroopan ennätysajalla 38,77 s. Gemili juoksi vuoden 2013 Moskovan MM-kisoissa 200 metrin alkuerissä oman ennätyksensä. Gemili paransi ennätystään edelleen välierissä aikaan 19,98 ja eteni finaaliin. Finaalissa hän oli viides ajalla 20,08.http://yle.fi/urheilu/bolt_teki_historiaa_- _taas_yksi_mestaruus_naytostyyliin/6782149 Glasgow'n Kansainyhteisön kisoissa 2014 Gemili sai hopeaa sekä 100 metrillä ajalla 10,10 että 4×100 metrin viestissä. Zürichin EM-kisoissa 2014 hän voitti kultaa 200 metrillä ennätystään sivuavalla ajalla 19,98. Hän juoksi lisäksi ankkuriosuuden Britannian voittaessa pikaviestin ajalla 37,93. Gemili juoksi Amsterdamin EM- kilpailuissa 2016 toisen osuuden kultaa voittaneessa Britannian 4 × 100 metrin viestijoukkueessa. Hän sijoittui saman vuoden Rio de Janeiron olympialaisissa 200 metrillä neljänneksi ajalla 20,12 ja kuului viidenneksi sijoittuneeseen brittien pikaviestijoukkueeseen. Lontoon MM-kilpailuissa 2017 hän juoksi toisen osuuden Britannian voittaessa 4 × 100 metrin viestin maailmanmestaruuden. Gemili juoksi kolmannen osuuden Ison-Britannian kultaa voittaneessa viestijoukkueessa Yleisurheilun EM-kilpailuissa 2018. 200 metrillä hän sijoittui viidenneksi. Gemili saavutti vuoden 2019 IAAF World Relays -kilpailuissa pronssia 4 × 100 metrin viestissä. Dohan MM-kilpailuissa 2019 hän juoksi avausosuuden Britannian pikaviestijoukkueessa, joka saavutti hopeaa maan ennätysajalla 37,36. Lisäksi hän sijoittui 200 metrillä neljänneksi ja karsiutui 100 metrillä välierissä. Vuonna 2021 järjestetyissä Tokion olympialaisissa hän karsiutui 200 metrin alkuerissä. Eugenen MM- kilpailuissa 2022 hän juoksi alkuerissä Britannian 4 × 100 metrin viestijoukkueessa, joka loppukilpailussa saavutti pronssia. 200 metrillä hän karsiutui alkuerissä. ==Muuta== Gemili on myös entinen jalkapalloilija. Hän pelasi juniorivuosinaan valioliigaseura Chelsean akatemiassa, ja pelasi ammattilaisena Dagenham & Redbrigdessä alkuvuoteen 2012 saakka. Gemilin pelipaikka oli laitapuolustaja. ==Henkilökohtaiset ennätykset== Lähteet: IAAF ja Tilastopaja ;Ulkoradat * 100 metrin juoksu: 9,97 (2015) * 200 metrin juoksu: 19,97 (2016) ;Sisäradat * 60 metrin juoksu: 6,59 (2016) * 200 metrin juoksu: 21,20 (2012) ==Lähteet== Luokka:Brittiläiset pikajuoksijat Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
Koskenkylä (Rovaniemi)

Koskenkylä on kylä Rovaniemellä Kemijoen varrella vajaan kuuden kilometrin päässä keskustasta. Kylä on Rovaniemen viidenneksi suurin; sen asukasluku oli 31. joulukuuta 2009 821 ihmistä, ja määrä on jatkuvasti kasvussa. Koskenkylässä on myös oma koulu, Koskenkylän koulu, jossa on luokat 1–6 ja noin 130 oppilasta. == Lähteet == *Koskenkylä Rovaniemen sivuilla (Arkistoitu versio) *Koskenkylän koulu Rovaniemen sivuilla Luokka:Rovaniemen kylät
George Stigler

George Stigler (17. tammikuuta 1911 – 1. joulukuuta 1991) oli yhdysvaltalainen taloustieteilijä ja vuoden 1982 taloustieteen Nobel-palkinnon saaja. Hän sai palkintonsa tutkimuksesta yritys- ja markkinarakenteista, markkinoiden toiminnasta ja julkisen säätelyn vaikutuksista.http://www.nobelprize.org/nobel_prizes/economics/laureates/1982/stigler.html == Lähteet == == Aiheesta muualla == *http://www.econlib.org/library/Enc/bios/Stigler.html Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Vuonna 1911 syntyneet Luokka:Vuonna 1991 kuolleet
John Harsanyi

John C. Harsanyi (29. toukokuuta 1920 – 9. elokuuta 2000) oli unkarilaissyntyinen taloustieteilijä ja vuoden 1994 taloustieteen Nobel- palkinnon saaja. Hän sai palkintonsa yhdessä Reinhard Seltenin ja John Forbes Nashin kanssa tasapainotilan analyysista peliteoriassa.John C. Harsanyi - Facts Nobelprize.org. Viitattu 8.8.2015. == Lähteet == ==Aiheesta muualla== * Luokka:Nobelin taloustieteen palkinnon saajat Luokka:Vuonna 1920 syntyneet Luokka:Vuonna 2000 kuolleet
Sibselmaš Novosibirsk

Sibselmaš () on venäläinen jääpalloseura Novosibirskin kaupungista. Seura perustettiin vuonna 1937. Ensimmäistä kertaa seura pelasi Neuvostoliiton jääpallon mestaruussarjassa kaudella 1958–1959. Neuvostoliiton mestaruussarjassa Sibselmaš ei saavuttanut mitalisijoja, eikä se koskaan lukeutunut maan johtaviin jääpalloseuroihin. Neuvostoliiton hajottua seura alkoi nousta Venäjän huipulle, ja 1990-luvulla se taisteli mitalisijoista. Venäjän mestaruussarjassa Sibselmaš on voittanut yhden mestaruuden, kaudella 1994–1995. Suomalaisista Venäjän Superliigassa edustavaa seuraa on edustanut maalivahti Marko Herajärvi. == Saavutuksia == Saavutuksia Venäjän liigassa: *1 kulta 1995 *3 hopeaa 1994, 1996, 1997 == Lähteet == == Aiheesta muualla == * Virallinen sivu Luokka:Venäläiset jääpalloseurat Luokka:Vuonna 1937 perustetut urheiluseurat Luokka:Novosibirskin urheilu
Buftea

Buftea [ˈbufte̯a] on kaupunki Ilfovin piirikunnassa Romanian eteläosassa. Buftea on piirikuntansa pääkaupunki. Pinta-alaa kaupungilla on 55 neliökilometriä. Bufteassa asui vuoden 2011 väestönlaskennassa 21 960 asukasta. Vuoden 1992 väestönlaskennassa väkiluku oli 19 399 ja vuoden 2002 väestönlaskennassa puolestaan 20 350. Kaupunki sijaitsee noin 20 kilometrin päässä Romanian pääkaupungista Bukarestista luoteeseen ja noin 40 kilometriä Ploieștin kaupungista etelään. Buftea on Romanian elokuvateollisuuden keskus ja ensimmäinen elokuvastudio kaupunkiin perustettiin jo vuonna 1950. Nykyisin kaupungissa toimii muun muassa MediaPro Pictures, joka on osa suurta itäeurooppalaista media- ja viihdeyritystä MediaPro Entertainmentia. Bufteassa järjestetään myös DaKINO-elokuvafestivaali. Kaupungin nähtävyyksiin lukeutuu ruhtinas Barbu Știrbeille kuulunut linna. Linnan puutarhan sisäänkäynnin kohdalla on Valakian, Transilvanian ja Moldovan hallitsijan Mikael Rohkean () patsas. == Lähteet == == Aiheesta muualla == *Kaupungin kotisivut Luokka:Romanian kaupungit
Kaksoisolento (televisiosarja)

Kaksoisolentohttp://www.tuonpuoleinen.com/toosa/70.htm (Stawka większa niż życie) on puolalainen 18-osainen televisiosarja vuosilta 1967-1968. Se kertoo Abwehrin palveluksessa toisen maailmansodan aikana olleesta kapteeni Hans Klossista (Stanisław Mikulski), joka todellisuudessa oli puolalainen liittoutuneiden tiedustelija Stanisław Kolicki, koodinimeltään J-23. Kolicki esiintyy aluksi Wehrmachtin sotavankeudesta paenneena luutnanttina, joka Abwehrin palveluksessa ylenee kapteeniksi sarjan 13. jaksossa. Televisiosarja saavutti niin suuren suosion, että Katowiceen perustettiin Hans Kloss -museo.http://www.film.gildia.pl/filmy/stawka_wieksza_niz_zycie/muzeum-w- katowicach == Elokuva == Televisiosarjaan perustuva puolalainen elokuva Hans Kloss. Stawka większa niż śmierć sai ensi-iltansa 16. maaliskuuta 2012.http://www.filmweb.pl/film/Hans+Kloss.+Stawka+wi%C4%99ksza+ni%C5%BC+%C5%9Bmier%C4%87-2012-623521 == Sarjakuva == Aiheesta luotiin myös Kapitan Kloss -niminen sarjakuvalehtisarja, jota Suomessa julkaisi Semic nimellä Kapteeni Klosshttp://www.stawkologia.pl/wydawnictwa,d4.html. Suomessa julkaistiin: *1/1972 – Kohtalokas tapaaminen *2/1972 – Café Rosé *3/1972 – Pelin henki *4/1972 – Kuriiri Lontoosta *5/1972 – Korkeat panokset *6/1972 – Yöllinen hyökkäys *1/1973 – Ansa! *2/1973 – Rautaristi == Lähteet == ==Aiheesta muualla== * Stawka większa niż życie - Telewizja Polska SA * Kapitán Kloss - S nasazením života... Luokka:Puolalaiset televisiosarjat Luokka:Sarjakuvalehdet
Ferid Murad

Ferid Murad (14. syyskuuta 1936 Whiting, Indiana – 4. syyskuuta 2023 Menlo Park, Kalifornia) oli yhdysvaltalainen fysiologian ja farmakologian tutkija. Murad sai Nobelin fysiologian tai lääketieteen palkinnon vuonna 1998 typpioksidiin liittyvästä tutkimuksesta. == Lähteet == Luokka:Yhdysvaltalaiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1936 syntyneet Luokka:Vuonna 2023 kuolleet
Saksan Kamerun

Kamerun oli vuonna 1884 perustettu Saksan keisarikunnan siirtomaa Länsi- Afrikassa. Siirtomaa liitettiin Ranskan ja Britannian siirtomaihin ensimmäisen maailmansodan seurauksena vuonna 1916. Suurin osa Saksan Kamerunista sijaitsee nykyisen Kamerunin alueella. == Historia == === Perustaminen === Kamerun viittasi alun perin pelkästään doualoiden asuttamaan rannikkoon. Britit olivat toimineet alueella lähetyssaarnaajina ja kauppiaina 1840–luvulta alkaen, saksalaiset tulivat alueelle vasta vuonna 1869, mutta aloittivat ankaran kilpailun brittien kanssa. Doualahallitsijat olivat anoneet brittejä liittämään heidän alueensa brittien siirtomaihin, mutta Kamerunia pidettiin taloudellisesti liian merkityksettömänä ja sen ilmasto epäterveellisenä. Sen sijaan saksalaiset iskivät silmänsä alueeseen. Otto von Bismarck lähetti vuonna 1884 Gustav Nachtigalin salassa suoritettavalle tehtävälle Kamerunin liittämiseksi Saksaan. Briteille kerrottiin hänen matkustavan Afrikkaan suojelemaan saksalaisten kauppiaiden etuja. Ensimmäisenä solmittiin sopimus doualoiden kanssa 12. kesäkuuta 1884, jolla he luovuttivat vallan alueillaan saksalaisille. Vuosien 1884 ja 1916 välillä solmittiin vielä 95 muuta sopimusta muiden etnisten ryhmien kanssa siirtomaan levittäytyessä rannikolta. === Hallinto === Vaikka paikalliset kuninkaat luovuttivat ylivallan saksalaisille, he saattoivat silti jatkaa omaa hallintoaan pitkälti samaan tapaan, kunhan he pysyivät uskollisina saksalaisille. Siirtomaan hallinnoimiseksi Kamerun jaettiin virkamiesten hallinnoimiin hallintoalueisiin. Kamerunissa toimi kaksi eri oikeusjärjestelmää, yksi mustille ja yksi eurooppalaisille. Vuonna 1895 perustettiin paikalliset siirtomaajoukot. Uudet siirtomaaisännät joutuivat myös taistelemaan paikallisia vastaan. Vastarintaa aiheutti muun muassa haluttomuus maksaa veroja, maan anastus ja rautateiden aiheuttama joidenkin etnisten ryhmien kauppamonopolin menetys. Tunnetuinta vastarintaa johti doualoiden kuningas Rudolf Duala Manga Bell vuodesta 1910 vuoteen 1913. Vastarinnasta huolimatta siirtomaan hallinto ja talous kehittyi. Saksalaiset yhtiöt perustivat Kameruniin plantaaseja ja niillä tuotettujen tuotteiden kuljettamiseksi rakennettiin teitä ja rautateitä. Alueella toimi myös useita saksalaisia lähetyssaarnaajia. Lähetyssaarnaajat perustivat saarnauksen ohessa kouluja ja terveysasemia. Lähetyssaarnaajien koulujen lisäksi siirtomaassa oli myös valtion koulujärjestelmä, jonka koulutuskielenä toimi saksa ja rajoitetusti douala, mutta eivät muut paikalliset kielet. Virkamiestehtäviin koulutettiin myös paikallisia lähettämällä heidät Saksaan parempiin opintoihin. === Loppu === Ensimmäinen maailmansota saapui Kameruniin elokuussa 1914. Taistelu Kamerunista kesti vähän yli vuoden. Brittiläis–ranskalainen sotajoukko kenraalimajuri Charles Dobellin johtamana ja belgialais–ranskalainen joukko kenraali Joseph Aymerichin johdolla hyökkäsivät siirtomaahan. Saksalaiset voitettiin ja maa jaettiin huhtikuussa 1916 ranskalaisten hallitsemaan neljään viidesosaan brittien ottaessa yhden viidesosan. == Lähteet == == Aiheesta muualla == Luokka:Kamerunin historia Kamerun Kamerun
Palsamikasvit

Palsamikasvit (Balsaminaceae) on kukkivien kasvien heimo. Heimoon kuuluu kaksi sukua, yksilajinen Hydrocera sekä noin tuhatlajinen palsamien (Impatiens) suku. Monia palsameita käytetään koristekasveina. == Kuvaus == Palsamikasvit ovat ruohovartisia yksi- tai monivuotisia kasveja. Lehdet ovat yksinkertaiset, yleensä sahalaitaiset ja lajista riippuen kierteisesti, vastakkaisesti tai vuorottaisesti asettuneet. Kukat ovat kaksineuvoisia ja tsygomorfisia. Kukan verhiö koostuu yleensä kolmesta, joskus viidestä verholehdestä, joista alin on muita suurempi. Teriö koostuu viidestä terälehdestä. Hedelmä on marja tai kota. == Suvut == * Hydrocera, vain yksi laji, Hydrocera triflora * Impatiens – palsamit, noin 900–1200 lajia lähteestä ja määritelmästä riippuen == Levinneisyys == Palsamien suvun ja siten myös koko heimon suurin lajirunsaus esiintyy trooppisessa ja subtrooppisessa Afrikassa, lajeja kasvaa myös Aasiassa, Euroopassa ja Pohjois-Amerikassa. Hydrocera-suvun ainoa laji kasvaa eteläisessä ja kaakkoisessa Aasiassa. == Lähteet == === Viitteet === * Luokka:Kasviheimot
Sic semper tyrannis

Sic semper tyrannis on latinankielinen lentävä lause, joka tarkoittaa suomeksi Niin käy aina tyrannien. Sanontana se tarkoittaa, että sorrettu kansa aina lopulta surmaa tai syrjäyttää tyrannin. Rooman diktaattorina toimineen Julius Caesarin murhaan vuonna 44 eaa. osallistuneen Marcus Junius Brutuksen on väitetty lausuneen nämä sanat, mikä on luultavasti tosin keksitty vasta myöhemmin. John Wilkes Booth lausui sanat ampuessaan Yhdysvaltain presidentti Abraham Lincolnin vuonna 1865. Lause on myös Virginian osavaltion virallinen motto. ==Lähteet== ==Aiheesta muualla== Luokka:Latinankieliset fraasit Luokka:Lentävät lauseet
Gary Bartz

Gary Bartz (s. 26. syyskuuta 1940 Baltimore, Maryland) on yhdysvaltalainen jazz-alttosaksofonisti. Hän opiskeli Juilliard Schoolissa. Hän on tehnyt yhteistyötä muiden muassa Charles Mingusin, Eric Dolphyn, McCoy Tynerin, Max Roachin, Abbey Lincolnin, Art Blakeyn ja Miles Davisin kanssa. Bartz on myös perustanut omia kokoonpanojaan.AllMusic.com: Gary Bartz Vuonna 2005 Bartz sai Grammy-palkinnon levystä Illuminations, jolla hän esiintyi Tynerin, Terence Blanchardin, Christian McBriden ja Lewis Nashin kanssa.CBS News: 2005 Grammy Award Winners Bartz on opettanut Oberlin Conservatory of Musicissa.Oberlin Conservatory Faculty members Gary Bartz and Robert Spano Win Grammy Awards == Lähteet == Luokka:Yhdysvaltalaiset jazzsaksofonistit Luokka:Grammy-palkinnon saajat Luokka:Vuonna 1940 syntyneet Luokka:Elävät henkilöt
Ruotsin kuntavaakunat ennen vuotta 1952

Tämä on luettelo Ruotsin kuntavaakunoista, jotka ovat kuntaliitosten vuoksi menettäneet virallisen asemansa vuoden 1952 kuntauudistuksessa tai jo ennen sitä. Vuoden 1952 ja 1970-luvun kuntauudistuksen välissä käytössä olleet vaakunat ovat artikkelissa Ruotsin kuntavaakunat 1952–1970. Ruotsin nykyisten kuntien vaakunat löytyvät artikkelista Ruotsin kuntavaakunat. Luettelossa on vaakunan alapuolella mainittu lakkautetun kunnan nimi ja sen alapuolella sulkeissa nykyisen kunnan nimi. Luettelossa ei ole kovin paljon vaakunoita, koska kaikilla Ruotsin kunnilla ei ole koskaan ollut omia vaakunoitaan ja vasta vuoden 1952 kuntauudistuksen jälkeen monet kunnat hankkivat oman vaakunan. ==Tukholman lääni== Kuva:Duvbo vapen.svg|Duvbon taajaväkinen yhdyskunta (Sundbybergin kunta) Kuva:Coats_of_arms_of_None.svg|Laggan maalaiskunta (Knivstan kunta) ==Uppsalan lääni== Kuva:Gamla Uppsala vapen.svg|Gamla Uppsalan maalaiskunta (Uppsalan kunta) Kuva:Läby vapen.svg|Läbyn maalaiskunta (Uppsalan kunta) Kuva:Stockholms-Näs vapen.svg|Stockholms-Näsin maalaiskunta (Upplands-Bron kunta) ==Södermanlandin lääni== Kuva:Barva vapen.svg|Barvan maalaiskunta (Eskilstunan kunta) Kuva:Näshulta vapen.svg|Näshultan maalaiskunta (Eskilstunan kunta) ==Jönköpingin lääni== Kuva:Bolmsö vapen.svg|Bolmsön maalaiskunta (Gislavedin kunta, Ljungbyn kunta) ==Värmlannin lääni== Kuva:Färnebo- Värmlandsberg-vapen.svg|Färnebon maalaiskunta (Filipstadin kunta) Kuva:Munkfors vapen.svg|Ransäterin maalaiskunta (Munkforsin kunta) Kuva:Värmskog vapen.svg|Värmskogin maalaiskunta (Grumsin kunta) ==Kopparbergin lääni== Kuva:Borlänge köping vapen.svg|Borlängen kauppala (Borlängen kunta) Kuva:Borlänge vapen.svg|Domnarvetin maalaiskunta (Borlängen kunta) Kuva:Garpenberg vapen.svg|Garpenbergin maalaiskunta (Hedemoran kunta) Kuva:Silvberg vapen.svg|Silvbergin maalaiskunta (Säterin kunta) Kuva:Torsångs vapen.svg|Torsångin maalaiskunta (Borlängen kunta) ==Jämtlandin lääni== Kuva:Linsell vapen.svg|Linsellin maalaiskunta (Härjedalenin kunta) ==Katso myös== * Suomen kuntavaakunat * Kunnat
Sinilupiini

Sinilupiini (Lupinus angustifolius) on yksivuotinen lupiineihin kuuluva ruoho. Lajia esiintyy Etelä-Euroopassa. Sen lehdet jakaantuvat kapeisiin ja kaljupintaisiin sormilehdyköihin. Sinilupiinin kukkien teriö on vaaleansininen. Palot ovat keltaisia–mustia ja lyhytkarvaisia. == Käyttö == Maataloustuotantoon on tähän mennessä jalostettu kolme lajia rehulupiineiksi, sinilupiini, keltalupiini (Lupinus luteus) ja valkolupiini (Lupinus albus). Viljelty sinilupiini muistuttaa ravintoarvoiltaan soijaa. Valkuaisainepitoisuutensa vuoksi se onkin potentiaalinen rehukasvi märehtijöille ja käy jopa ihmisravinnoksi. Luonnonvaraiset lupiinit sisältävät ihmiselle ja eläimille myrkyllisiä alkaloideja. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Pinkka – Lajintuntemuksen oppimisympäristö: Sinilupiini (Lupinus angustifolius) * Luontoportti: Sinilupiini (Lupinus angustifolius) * Ville Ketomäki: Rehulupiinit viljelykasveina, Seinäjoen ammattikorkeakoulu, Maa- ja metsätalouden yksikkö, Maaseutuelinkeinojen koulutusohjelma, Kasvintuotanto, 2010 (pdf) * United States Department of Agriculture (USDA): Lupinus angustifolius Luokka:Lupiinit
Keltalupiini

Keltalupiini (Lupinus luteus) on yksivuotinen, ihmiselle myrkyllinen lupiineihin kuuluva ruoho. Keltalupiinin tärkeimmät alkaloidit ovat lupaniini ja sparteiini. Lajia esiintyy Lounais-Euroopassa. Sen lehdet jakaantuvat melko leveisiin ja yläpinnoiltaan harvasti karvaisiin sormilehdyköihin. Keltalupiinin keltateriöiset kukat tuoksuvat. Palot ovat mustia ja villakarvaisia. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Pinkka – Lajintuntemuksen oppimisympäristö: Keltalupiini (Lupinus luteus) * Kasviatlas 2022: Keltalupiini (Lupinus luteus) * United States Department of Agriculture (USDA): Lupinus luteus Luokka:Lupiinit
Tuhlari (kappale)

Tuhlari on Laura Närhen ensimmäinen single hänen syksyllä 2012 julkaistavalta toiselta sooloalbumiltaan. Kappale kuultiin ensimmäisen kerran YleX-radiokanavan Rytmibarometrissä 21. kesäkuuta 2012 ja digitaalisesti se julkaistiin 6. heinäkuuta 2012. Kappaleen on säveltänyt tuottaja Matti Mikkola yhdessä Street Kobran kanssa. Sanoituksen on tehnyt Närhi itse. ==Kappaleet== ;Digitaalinen # ;Promosingle # # ==Listasijoitukset== {| |- valign="top" | width="50%" | Lista Paras sijoitus Suomen virallinen singlelista - Suomen virallinen latauslista 5 Suomen Radiolista 2 ==Lähteet== Luokka:Vuoden 2012 kappaleet Luokka:Laura Närhen kappaleet
David Bedford (säveltäjä)

David Vickerman Bedford (4. elokuuta 1937 – 1. lokakuuta 2011) oli brittiläinen säveltäjä. Bedford opiskeli Lennox Berkeleyn ja Luigi Nonon johdolla sekä elektronisen musiikin studiossa Milanossa. Bedford sävelsi teoksia orkestereille, erilaisille soitinyhtyeille, lauluäänille ja soittimille. Lisäksi hän teki lauluja sekä kuoro- ja pianoteoksia. Hän sävelsi myös helposti soitettavaa pedagogista musiikkia sekä toimi opettajana. Myöhemmin urallaan hän lähestyi popmusiikkia ja teki paljon yhteistyötä useiden popyhtyeiden kanssa. == Lähteet == Luokka:Brittiläiset säveltäjät Luokka:Vuonna 1937 syntyneet Luokka:Vuonna 2011 kuolleet
Breaza

Breaza [ˈbre̯aza] on kaupunki Prahovan piirikunnassa Romanian keskiosassa. Breazassa asui vuoden 2011 väestönlaskennassa 15 558 asukasta. Vuoden 1992 väestönlaskennassa väkiluku oli 19 329 ja vuoden 2002 väestönlaskennassa puolestaan 18 199. Kaupunki sijaitsee 106 kilometrin päässä Romanian pääkaupungista Bukarestista luoteeseen, 46 kilometriä piirikunnan pääkaupungista Ploieștista luoteeseen ja 46 kilometriä Brașovin kaupungista kaakkoon. DN1-tie kulkee kaupungin kautta. Breazassa on myös rautatieasema, sillä Bukarestista Brașoviin kulkeva rautatie kulkee kaupungin läpi. Breazassa sijaitsee Romanian ensimmäinen virallinen golfkenttä Lac de Verde. Kenttä on 9-reikäinen, ja se sijaitsee 700 metrin korkeudessa merenpinnasta. == Lähteet == == Aiheesta muualla == *Kaupungin kotisivut Luokka:Romanian kaupungit
Luis Abilio Sebastiani Aguirre

Luis Abilio Sebastiani Aguirre SM (22. helmikuuta 1935 Callao – 10. elokuuta 2020) oli perulainen roomalaiskatolinen arkkipiispa. Hänet vihittiin papiksi 23. huhtikuuta 1962 ja nimitettiin Tarman hiippakunnan johtoon 21. marraskuuta 1992. Piispaksi vihkiminen seurasi 3. tammikuuta 1993. Pääkonsekraattorina toimi Luigi Dossena, jota avustivat Miguel Irízar Campos ja Lorenzo León Alvarado.Catholic-Hierarchy.org: Archbishop Luis Abilio Sebastiani Aguirre, S.M. Sebastiani Aguirre sai 13. kesäkuuta 2001 nimityksen Ayacucho o Huamangan arkkipiispaksi, jona hän toimi, kunnes jäi eläkkeelle 6. elokuuta 2011. == Lähteet == Luokka:Perulaiset papit Luokka:Katoliset arkkipiispat Luokka:Vuonna 1935 syntyneet Luokka:Vuonna 2020 kuolleet
Lorenzo León Alvarado

Lorenzo León Alvarado O. de M. (31. toukokuuta 1928 Callao – 17. helmikuuta 2020) oli perulainen roomalaiskatolinen piispa. Hänet vihittiin papiksi 27. tammikuuta 1952 ja nimitettiin Huachon hiippakunnan johtoon 3. elokuuta 1967. Piispaksi vihkiminen seurasi 17. syyskuuta. Pääkonsekraattorina toimi Juan Landázuri Ricketts, jota avustivat Carlos Oviedo Cavada ja Ignacio Arbulú Pineda. León Alvarado jäi eläkkeelle 22. huhtikuuta 2003. == Lähteet == Luokka:Perulaiset papit Luokka:Katoliset piispat Luokka:Vuonna 1928 syntyneet Luokka:Vuonna 2020 kuolleet
Paavo Ant-Wuorinen

Paavo Ant-Wuorinen (alkujaan Wuorinen; 30. lokakuuta 1897 Helsinki – 5. elokuuta 1962 Helsinki) oli suomalainen juristi ja virkamies, joka toimi Patentti- ja rekisterihallituksen ensimmäisenä ylijohtajana 1942–1962. Ant- Wuorisen vanhemmat olivat lakitieteen kandidaatti Anton Wuorinen ja opettaja Ida Sofia Malmström. Hän kirjoitti ylioppilaaksi 1916, valmistui lakitieteen kandidaatiksi 1922 sekä varatuomariksi 1926 ja väitteli tohtoriksi 1933. Hän työskenteli 1920-luvulla asianajajana ja 1930-luvulla oikeusministeriön hallitussihteerinä ja 1935–1939 lainvalmistelukunnan jäsenenä. Ant-Wuorinen erikoistui immateriaalioikeuksiin ja erityisesti toiminimi- sekä patenttiasioihin. Hänet nimitettiin vuonna 1939 kauppa- ja teollisuusministeriön osastopäälliköksi ja samalla Suomen patenttiviraston päälliköksi. Kun Patentti- ja rekisterihallitus perustettiin kolme vuotta myöhemmin, hänet nimitettiin sen ensimmäiseksi ylijohtajaksi. Ant-Wuorinen oli jäsenenä useissa lainvalmistelukomiteoissa, patenttilainsäädännön uudistamista käsitelleissä yhteispohjoismaisissa neuvotteluissa sekä Suomen edustajana eräissä kansainvälisissä konferensseissa. Hänellä oli paljon kotimaisia luottamustehtäviä. Ant-Wuorinen oli vuodesta 1926 naimisissa J. K. Paasikiven tyttären Wellamo Paasikiven kanssa. Hänen veljensä oli professorin arvon saanut kemisti Olli Ant-Wuorinen. ==Lähteet== Luokka:Suomalaiset virkamiehet Luokka:Vuonna 1897 syntyneet Luokka:Vuonna 1962 kuolleet Luokka:Suomalaiset juristit
Emil Saarinen (näyttelijä)

Emil Johannes Saarinen (27. marraskuuta 1907 Hämeenkyrö – 21. joulukuuta 1993 Turku) oli suomalainen näyttelijä. Hän oli laaja-alainen ja pidetty teatterinäyttelijä erityisesti kotikaupungissaan Turussa. Näyttelijänuransa ensimmäisen kiinnityksen Saarinen sai Turun Työväen Teatteriin, jossa hän esiintyi viisivuotiskauden 1929–1934. Tämän jälkeen hän näytteli muun muassa Viipurin, Kuopion, Porin ja Tampereen teattereissa, kunnes hän palasi vuonna 1947 Turkuun, edellisenä vuonna perustettuun Turun kaupunginteatteriin. Hän oli kaupunginteatterin näyttelijänä siitä lähtien aina vuoteen 1971 saakka, jolloin hän jäi eläkkeelleLähteviä ja tulevia, Suomen Turku 1/1971 s. 20. Viitattu 19.11.2016.. Hän kuitenkin jatkoi näyttelijäntyötä pitkään vielä tämän jälkeenkin. Saarinen teki teatterinäyttämöillä monia suuria rooleja, kuten Daniel Hjort, Raskolnikov (Rikos ja rangaistus), Faust (Faust), Volpone (Volpone) sekä Halme (Täällä Pohjantähden alla). Hän esiintyi myös televisiossa ja elokuvissa. Saarisella oli näyttelijänrooli ainakin Risto Orkon elokuvassa Ja alla oli tulinen järvi (1937), Aarne Kivimäen elokuvassa Huijarien huvittavat huiputtajat (1945) sekä Ilmari Unhon elokuvissa Minä elän (1946) ja Ruusu ja kulkuri (1948). Saarinen sai uransa aikana tunnustuksena muun muassa Turun taiteilijaseuran Teatterikerhon jakaman Esko-patsaan ja myöhemmin Turun Teatterikerhon jakaman Wenander-patsaan. Vuonna 1969 hänet palkittiin elämäntyöstään myös Pro Finlandia-mitalilla. Saarisen puoliso oli näyttelijä Kaarina Vahtonen. ==Lähteet== * * Näyttelijä Emil Saarinen. Helsingin Sanomat 28.12.1993, Ihmiset ===Viitteet=== Luokka:Suomalaiset teatterinäyttelijät Luokka:Pro Finlandia -palkitut Luokka:Vuonna 1907 syntyneet Luokka:Vuonna 1993 kuolleet
Flauto Dolce -nokkahuiluyhtye

Flauto Dolce () on vuonna 1968 perustettu espoolaisen musiikinopettajan Aarne Porkon harrastelijanokkahuiluyhtye. Yhtyeen soittimina toimivat nokkahuilut sopraninosta subbassoihin asti. Yhtyettä johtaa Satu Marjamäki (ent. Parkkonen), ja Flauto Dolce on ollut osa Vantaan musiikkiopiston toimintaa vuodesta 2016. Kukin yhtyeen 12 jäsenestä soittaa vähintään kolmea eri vireistä nokkahuilua. Yhtye soittaa monin eri kokoonpanoin duoista monikuoroisiin teoksiin. Ohjelmisto koostuu lähinnä nokkahuilun kulta-ajan eli renessanssin ja barokin ajan yhtyemusiikista. Omien konserttien lisäksi yhtye esiintyy musiikkiopiston tapahtumissa, jumalanpalveluksissa ja yksityistilaisuuksissa. == Historia == Flauto Dolcen perusti vuonna 1968 musiikinopettaja Aarne Porko (1922–1995) Espoossa. Harjoitukset pidettiin Porkon kotona Tapiolassa. Yhteensä jopa 20 lasta, nuorta ja heidän vanhempaansa kokoontui viikoittain kolmeksi tunniksi Porkon ateljeehen, kahden flyygelin äärelle soittamaan nokkahuiluilla sovituksia klassisen musiikin merkkiteoksista. Usein yhtyettä säesti Porkon piano-oppilas ja sovituksissa käytettiin rytmisoittimia. Aluksi yhtyeen jäsenet soittivat vain pienempiä nokkahuiluja, mutta pian he opettelivat soittimet sopraanosta bassoon. Soittajien vanhemmat perustivat Flauto Dolcen toimintaa tukemaan Nokkahuilumusiikin ystävät ry:n vuonna 1984. Yhdistyksen kanssa Porko järjesti myös kaikille avoimia nokkahuilun yhtyesoiton viikonloppukursseja Espoossa ja Nurmijärvellä, ja kurssi- ja konserttimatkoja tehtiin myös ulkomailla. == Lähteet == == Aiheesta muualla == * Flauto Dolcen kotisivut * Flauto Dolce Facebook.fi -sivustolla Luokka:Suomalaiset yhtyeet
Miguel Irízar Campos

Miguel Irízar Campos (7. toukokuuta 1934 Ormáiztegui – 19. elokuuta 2018 BilbaoBishop who ministered to indigenous Peruvians dies at 84) oli espanjalaissyntyinen, Perussa toiminut roomalaiskatolinen piispa. Hänet vihittiin passionistien papiksi 16. maaliskuuta 1957 ja nimitettiin Yurimaguasin apostoliseksi vikaariksi sekä Elon titulaaripiispaksi 25. maaliskuuta 1972. Piispaksi vihkiminen seurasi 25. heinäkuuta. Pääkonsekraattorina toimi Agnelo Rossi, jota avustivat Venancio Celestino Orbe Uriarte ja Joseph Gustave Roland Prévost Godard.Catholic-Hierarchy.org: Bishop Miguel Irizar Campos, C.P. Irízar Campos sai 6. elokuuta 1989 nimityksen Callaon koadjuuttoripiispaksi, ja hänestä tuli sen piispa 17. elokuuta 1995. Hän jäi eläkkeelle 12. joulukuuta 2011. == Lähteet == Luokka:Espanjalaiset papit Luokka:Perulaiset papit Luokka:Katoliset piispat Luokka:Vuonna 1934 syntyneet Luokka:Vuonna 2018 kuolleet
La storia della Arcana Famiglia

La Storia Della Arcana Famiglia on japanilainen videopeli, josta on sittemmin tehty myös anime- ja mangaversiot. La storia della Arcana Famiglia on tyyliltään hyvin Italia-painotteinen. Sarja on suomalaisille nähtävillä Crunchyroll-sivustolla ilmaiseksi. == Lähteet == *http://www.crunchyroll.com/la-storia-della-arcana-famiglia Luokka:PlayStation Portable -pelit Luokka:Vuoden 2011 videopelit Luokka:Animesarjat Luokka:Mangasarjat Luokka:Shōnen Luokka:Fantasia-anime ja -manga Luokka:Toiminta-anime ja -manga Luokka:Draama-anime ja -manga Luokka:2000-luvun anime ja manga
Kletrakasvit

Kletrakasvit (Clethraceae) on kukkivien kasvien heimo. Heimoon kuuluu kaksi sukua, noin 70-lajinen kletrojen (Clethra) suku sekä noin kymmenlajinen suku Purdiaea. Vanhemmissa lähteissä heimo on yleensä yksisukuinen ja Purdiaea-suku sijoitetaan heimoon Cyrillaceae. == Kuvaus == Kletrakasvit ovat puita tai pensaita. Ne voivat olla lajista riippuen aina- tai kausivihantia. Useimmat kasvien osat ovat yleensä tähtikarvojen peittämiä. Lehdet ovat korvakkeettomia, yksinkertaisia, vuorottaisesti asettuneet, ja usein ryhmittyneet lähelle verson kärkeä. Lehden laita on usein sahalaitainen, joillakin lajeilla ehyt. Terttumuotoiset kukinnot kasvavat versojen päädyissä. Kukat ovat kaksineuvoisia ja symmetrisiä säteittäin. Sekä verho- että terälehtiä on viisi, teriö on yleensä väriltään valkoinen. Heteitä on kymmenen, ja ne ovat asettuneet kahteen kiehkuraan. Emin sikiäin on kehänpäällinen ja kolmionteloinen. Emin luotti on pysyvä, ja on nähtävissä vielä hedelmässäkin. Hedelmä on rakenteeltaan kota. Siemenet ovat lajista riippuen siivekkäitä tai siivettömiä. == Suvut == * Clethra – kletrat * Purdiaea == Levinneisyys == Kletrakasveja kasvaa luonnonvaraisena laajalla alueella Aasiassa, Pohjois- ja Etelä-Amerikassa, sekä Madeiralla. Ne ovat lähinnä subtrooppisten ja trooppisten alueiden kasveja, mutta joitakin lajeja kasvaa myös lauhkealla vyöhykkeellä. == Lähteet == === Viitteet === * Luokka:Kasviheimot
Marc Rosset

Marc Rosset (s. 7. marraskuuta 1970 Geneve, Sveitsi) on entinen tennisammattilainen, joka muistetaan parhaiten mestaruudestaan Barcelonan olympialaisissa 1992. Elämänsä turnauksessa hän voitti kolmannella kierroksella silloisen maailmanykkösen Jim Courierin suoraan kolmessa erässä ja finaalin viisieräisessä trillerissä hän päihitti espanjalaisen Jordi Arresen. Jordi Arrese on myöhemmin kuvaillut finaalitunnelmaa seuraavasti: "Tuntui siltä, kuin olisin pelannut itse Björn Borgin isän kanssa." Rosset aloitti ammattilaisuransa vuonna 1988 ja voitti ensimmäisen turnauksensa seuraavana vuonna. Parhaimmillaan hän oli miesten kaksinpelin atp-rankingissa sijalla 9 vuonna 1995. Hän lopetti ammattilaisuransa vuonna 2005. Roger Federer on nimennyt maanmiehensä Rossetin yhdeksi suurimmista innoittajistaan. Luokka:Sveitsiläiset tennispelaajat Luokka:Sveitsiläiset olympiavoittajat Luokka:Vuonna 1970 syntyneet Luokka:Elävät henkilöt
Eero Vasara

Erkki Jalo (Eero) Vasara (14. huhtikuuta 1908 Tuulos – 7. toukokuuta 1993 Helsinki) oli suomalainen lavastaja ja näyttelijä. Hän toimi yli kolmenkymmenen vuoden ajan lavastajana muun muassa Helsingin ja Hämeenlinnan teattereissa. Vasaran näyttämöura alkoi vuonna 1938 lavastajana Mustikkamaan kesäteatterissa. Vuosina 1942–1951 hän toimi sekä näyttelijänä että lavastajana, ensin Äänislinnan sotateatterissa ja sen jälkeen Jyväskylän Työväen Teatterissa. Lavastajan ura jatkui Helsingin Kansanteatteri- Työväenteatterissassa vuosina 1951–1965 ja Hämeenlinnan kaupunginteatterissa vuodet 1965–1973. Vasara oli teknisesti taitava lavastaja, joka kykeni nopeasti luomaan suuriakin lavastuksia, valaistus- ja äänitekniikka mukaan lukien. Vasara oli Suomen lavastustaiteilijain liiton puheenjohtaja vuosina 1955–1965 ja Suomen teatterijärjestöjen keskusliiton hallituksen pitkäaikainen jäsen. Hän kuului myös valtion näyttämötaidetoimikuntaan vuosina 1963–1970. Vuonna 1960 hänelle myönnettiin Pro Finlandia -mitali. ==Lähteet== * Luokka:Suomalaiset lavastajat Luokka:Pro Finlandia -palkitut Luokka:Vuonna 1908 syntyneet Luokka:Vuonna 1993 kuolleet
Albert Niemann (lääkäri)

Albert Niemann (23. helmikuuta 1880 Berliini – 22. maaliskuuta 1921 Berliini) oli saksalainen lastenlääkäri. Hän havaitsi ensimmäisenä Niemann–Pickin taudin. ==Elämä ja ura== Albert Niemannin vanhemmat olivat oopperalaulaja Albert Niemann (1831–1917) ja näyttelijä Hedwig Raabe (1844–1905). Hän opiskeli lääketiedettä Humboldt-yliopistossa Berliinissä, Albert-Ludwigin yliopistossa Freiburgissa ja Strasbourgin yliopistossa, missä hänet promovoitiin tohtoriksi. Vuodesta 1908 vuoteen 1918 hän työskenteli Berliinin yliopistollisella lastenklinikalla. Vuonna 1919 Niemann otti johdettavakseen Berlin-Halenseen vauvahoitolan, seuraavana vuonna hän sai henkilökohtaisen lastenlääketieteen professuurin.Niemann, Albert. In: Günter Krämer: Kleines Lexikon der Epileptologie. Thieme, Stuttgart 2005, ISBN 3131338318, s. 202. Niemann havaitsi 1914 ensimmäisenä erään lapsen sairastavan tautia, jota myöhemmin alettiin kutsua Niemann-Pickin taudiksi.Niemann, Albert: Ein unbekanntes Krankheitsbild. In: Jahrbuch für Kinderheilkunde. Nr. 79, 1914. S. 1–10. Patologi Ludwig Pick erotti 1926 kyseisen "rasvasoluperäisen pernan ja maksan laajentumista aiheuttavan taudin tyyppiä Niemann ("lipoidzellige Splenohepatomegalie Typus Niemann") histopatologisesti Gaucherin taudista.Dhom, Georg: Geschichte der Histopathologie. Springer, Berlin 2001, ISBN 354067490X, s. 406. Sittemmin tauti nimettiin molempien lääkäreiden mukaan. Niemann julkaisi 1920 lastentautien oppikirjan. ==Julkaisuja== *Niemann, Albert: Der Stoffwechsel bei exsudativer Diathese. Marcus & Weber, Bonn 1914. *Niemann, Albert: Kompendium der Kinderheilkunde mit besonderer Berücksichtigung der Säuglingskrankheiten. Karger, Berlin 1920. ==Lähteet == ==Aiheesta muualla== *Albert Niemann Saksan kansalliskirjastossa Luokka:Saksalaiset lääkärit Luokka:Vuonna 1880 syntyneet Luokka:Vuonna 1921 kuolleet
Uusi urbanismi

thumb|upright=1.1|Tukholmaan 1990-luvulla rakennettua uusurbaania Sankt Eriksområdet -korttelialuetta. Uusi urbanismi (engl. New Urbanism) on esikaupungistumisen vastapainoksi Yhdysvalloissa 1970–1980-luvulla syntynyt kaupunkisuunnittelun suuntaus. Tavoitteena on pysäyttää kaupunkirakenteen hajoaminen ja luoda perinteistä eurooppalaista kaupunkia muistuttavia alueita, joissa on monipuolisia toimintoja ja joissa kadut muodostavat tiiviin verkoston. Uusurbanistit pyrkivät palauttamaan perinteiset pääkadut ja aukiot alueiden toiminnallisiksi keskittymiksi, jotka tarjoavat kaupunkitilaa, kohtaamispaikkoja ja paikallisia palveluita. Uudisrakentamisen lähtökohtana tulisi suuntauksen mukaan olla paikallista historiaa, ilmastoa, ekologiaa ja rakentamistapaa kunnioittava arkkitehtuuri. Liikkeen tunnusmerkkejä ovat muun muassa tehokas maankäyttö, jalankulkuystävällisyys, ekologisuus, kompaktius, umpikorttelit ja raideliikenteen suosiminen. Yhteisöllisyys ja paikallisuus ovat myös hyvin tärkeitä, kun pyritään luomaan viihtyisiä kaupunkiympäristöjä. Euroopassa merkittäviä uutta urbanismia edistäviä organisaatioita ovat Council for European Urbanism (C.E.U.) sekä INTBAU (). C.E.U. pyrkii vaalimaan eurooppalaisten kaupunkiympäristöjen rakennusperintöä ja kulttuurista pääomaa sekä kaupunkirakentamisen kestävyyttä. INTBAU perustettiin Britanniassa vuonna 2001 kansainväliseksi verkostoksi, jonka tarkoituksena on edistää perinteistä arkkitehtuuria, uutta urbanismia ja rakennustaiteita, suojelijanaan Walesin prinssi Charles. INTBAU-järjestöllä on yli 6 000 jäsentä yli sadassa maassa ja kansallisia paikallisorganisaatioita 30 maassa, muun muassa Suomessa toimiva Intbau Finland. == Lähteet == Luokka:Kaupunkisuunnittelu
Köngäs (täsmennyssivu)

Köngäs voi tarkoittaa seuraavia: ==Yleisnimi== * köngäs, Pohjois-Suomen jyrkkäputouksinen koskiFacta 2001, WSOY 1981, 9. osa, palsta 505 ==Paikannimi== * Köngäs, kylä Kittilässä Suomessa * Köngäs, kylä Pajalassa Ruotsissa * Köngäksen ruukki, ruukki Pajalan Köngäksessä Ruotsissa ==Suomalainen sukunimi== * Elli-Kaija Köngäs (1932–1982), amerikansuomalainen antropologi * Heidi Köngäs (o.s. Myntti, s. 1954), ohjaaja ja kirjailija * Kylli Köngäs (s. 1962), näyttelijä * Markku Köngäs (s. 1958), näyttelijä, Kylli Köngaksen veli * Teemu Köngäs (s. 1976), hiihtosuunnistaja ==Lähteet== Luokka:Luettelot henkilöistä sukunimen mukaan
Albert Niemann (kemisti)

Albert Friedrich Emil Niemann (20. toukokuuta 1834 Goslar, Saksa – 19. tammikuuta 1861 Goslar) oli saksalainen farmaseutti ja kemisti. ==Elämä== Albert Niemann syntyi opettajan perheeseen Goslarissa Hannoverin kuningaskunnassa nykyisen Ala-Saksin kaakkoisosassa. Vuodesta 1852 hän aloitti kemian opinnot Friedrich Wöhlerin opastuksella Göttingenissä ja ryhtyi sittemmin tämän apulaiseksi.Gootenberg, Paul (1999). Cocaine: Global Histories. Routledge. ISBN 0-415-19247-1. Kun itävaltalainen seikkailija Karl von Scherzer oli vuonna 1859 tuonut Novara-Expedition-matkalta Wöhlerin pyynnöstä nipun kokalehtiä Göttingeniin, Niemann uutti siitä kokaiinin ja antoi sille mainitun nimen. Koetulokset julkaistiin 1860 artikkelissa Über eine neue organische Base in den Cocablättern. Jatkotutkimuksissa Niemann selvitti, että kokaiini sulaa 98 °C:ssa ja edelleen kuumennettaessa hajoaa suola- ja bentsoehapoksi sekä metanoliksi ja ekgoniiniksi. Niemann ei kyennyt saattamaan tutkimuksiaan loppuun, vaan hän joutui palaamaan vakavan sairauden takia perheensä luo Goslariin, missä hän ennen pitkää kuoli. Niemannin todennäköinen kuolinsyy oli sinappikaasumyrkytys. Hän oli työskennellyt kyseisen aineen parissa vuodesta 1860 alkaen, jolloin hän valmisti sitä ensimmäisen kerran. Niemannin synnyin- ja kuolintalon seinällä on hänen muistotaulunsa. Niemannin kollega Wilhelm Lossen (1838–1906) jatkoi hänen työtään ja selvitti kokaiinin kemiallisen kaavan vuonna 1862. ==Lähteet ja viitteet== ==Aiheesta muualla== *Albert Niemann Saksan kansalliskirjastossa Luokka:Saksalaiset kemistit Luokka:Vuonna 1834 syntyneet Luokka:Vuonna 1861 kuolleet
Pekarit

Pekarit (Tayassuidae) on sorkkaeläinten lahkoon kuuluva nisäkäsheimo. Pekareja esiintyy Amerikan mantereella Yhdysvaltain lounaisosista Keski-Argentiinaan ulottuvalla alueella ja ne ovat Vanhan maailman sikojen ekologinen vastine. Pekarien heimossa on kolme sukua, joista jokaiseen kuuluu yksi laji. Pekarit ovat kooltaan lajista riippuen noin 50–61 senttimetriä korkeita ja painavat 14–50 kilogrammaa. Pekarit elävät laumoissa, joissa voi olla kymmeniä tai jopa satoja yksilöitä. Ne ovat kaikkiruokaisia, mutta käyttävät kasviravintoa enemmän kuin siat. Pekarinnahka on erittäin arvostettua käsineiden ja jalkineiden materiaalia.Ville Raivio: Peccary-käsineet, Keikari.com -blogisivusto. Viitattu 27.5.2014. == Lähteet == *
Evan Jager

Evan Jager (s. 8. maaliskuuta 1989) on yhdysvaltalainen kestävyysjuoksija. Jagerin päämatka on 3 000 metrin estejuoksu. Jager sijoittui 1 500 metrin juoksussa kahdeksanneksi alle 20-vuotiaiden MM-kilpailuissa 2008. Berliinin MM-kilpailuissa 2009 hän karsiutui alkuerissä 5 000 metrin juoksussa. Vuonna 2012 Jager siirtyi 3 000 metrin estejuoksuun ja juoksi ensimmäisen estekilpailunsa 19. huhtikuuta aikaan 8.26,14. Kesäkuun lopussa hän voitti maansa mestaruuden tuloksella 8.17,40. Viidennessä estekisassaan Monacossa 20. heinäkuuta hän juoksi Pohjois-Amerikan ennätyksen 8.06,81. Lontoon olympialaisissa Jager sijoittui kuudenneksi ajalla 8.23,87 ja Moskovan MM- kilpailuissa 2013 viidenneksi ajalla 8.08,67. Hän paransi Pohjois-Amerikan ennätystään aikaan 8.04,71 Brysselissä 5. syyskuuta 2014 ja Pariisissa 4. heinäkuuta 2015 aikaan 8.00,45, vaikka kaatui viimeisellä esteellä. Pekingin MM-kilpailuissa 2015 hän sijoittui kuudenneksi tuloksella 8.15,47. Rion olympialaisissa 2016 Jager otti hopeaa ajalla 8.04,28. Lontoon MM-kilpailuissa 2017 hän saavutti pronssia ajalla 8.15,53. Eugenen MM-kilpailuissa 2022 hän sijoittui kuudenneksi. Jager on voittanut Yhdysvaltain mestaruuden 3 000 metrin estejuoksussa vuosina 2012–2018. ==Henkilökohtaiset ennätykset== :Lähde: WA ;Ulkoradat * 1 500 metrin juoksu: 3.32,97 (2015) * Mailin juoksu: 3.53,33 (2014) * 2 000 metrin juoksu: 5.11,42 (2020) * 3 000 metrin juoksu: 7.35,16 (2012) * 5 000 metrin juoksu: 13.02,40 (2013) * 3 000 metrin estejuoksu: 8.00,45 (2015) Yhdysvaltain ennätys ;Sisäradat * Mailin juoksu: 3.55,25 (2015) * 2 000 metrin juoksu: 4.57,56 (2014) * 3 000 metrin juoksu: 7.38,25 (2020) * 2 mailin juoksu: 8.14,95 (2013) * 5 000 metrin juoksu: 13.13,23 (2022) ==Lähteet== == Aiheesta muualla == Luokka:Yhdysvaltalaiset kestävyysjuoksijat Luokka:Yhdysvaltalaiset estejuoksijat Luokka:Yhdysvaltalaiset olympiamitalistit Luokka:Vuonna 1989 syntyneet Luokka:Elävät henkilöt
Tiki Gelana

Tiki Gelana (s. 22. lokakuuta 1987) on etiopialainen kestävyysjuoksija, maratonin olympiavoittaja. Gelana voitti Amsterdamin maratonin 2011 ajalla 2.22.08 ja Rotterdamin maratonin 2012 Etiopian ennätysajalla 2.18.58. Myöhemmin samana vuonna hän voitti olympiakultaa Lontoossa ajalla 2.23.07. == Henkilökohtaiset ennätykset == Matka Aika Paikka Päivä 3 000 m 8.55,88 Nantes 6. kesäkuuta 2008 5 000 m 15.17,74 Berliini 1. kesäkuuta 2008 10 000 m 31.27,80 Ostrava 12. kesäkuuta 2008 Puolimaraton 1.08.48 Marugame 5. helmikuuta 2012 Maraton 2.18.58 Rotterdam 15. huhtikuuta 2012 == Lähteet == Luokka:Etiopialaiset kestävyysjuoksijat Luokka:Etiopialaiset olympiavoittajat Luokka:Vuonna 1987 syntyneet Luokka:Elävät henkilöt
Breaza (täsmennyssivu)

Breaza tarkoittaa seuraavia: *Breaza, kaupunki Prahovan piirikunnassa Romaniassa. *Breaza, kunta Buzăun piirikunnassa Romaniassa. *Breaza, kunta Mureșin piirikunnassa Romaniassa. *Breaza, kunta Suceavan piirikunnassa Romaniassa. *Breaza, kylä Bârgăuanin kunnassa Neamțin piirikunnassa Romaniassa. *Breaza, kylä Lisan kunnassa Brașovin piirikunnassa Romaniassa. *Breaza, kylä Negrileștin kunnassa Bistrița-Năsăudin piirikunnassa Romaniassa.
Alvaro Efrén Rincón Rojas

Alvaro Efrén Rincón Rojas (s. 14. huhtikuuta 1933) on kolumbialainen roomalaiskatolinen piispa. Hänet vihittiin redemptoristien papiksi 25. huhtikuuta 1962 ja nimitettiin Puerto Carreñon apostoliseksi vikaariksi sekä Bettoniumin titulaaripiispaksi 22. joulukuuta 1999. Piispaksi konsekroinnin suoritti 24. maaliskuuta 2000 Beniamino Stella, jota avustivat Rodrigo Arango Velásquez ja Fabio de Jesús Morales Grisales.Catholic-Hierarchy.org: Bishop Alvaro Efrén Rincón Rojas, C.SS.R. Rincón Rojas jäi eläkkeelle 10. kesäkuuta 2010. == Lähteet == Luokka:Kolumbialaiset papit Luokka:Katoliset piispat Luokka:Vuonna 1933 syntyneet Luokka:Elävät henkilöt
Joseph Befe Ateba

Joseph Befe Ateba (25. huhtikuuta 1962 Nkoabe – 4. kesäkuuta 2014 Pretoria, Etelä-Afrikka) oli kamerunilainen roomalaiskatolinen piispa. Hänet vihki papiksi Yaoundéen Jean Zoa 20. kesäkuuta 1987. Hänet nimitettiin Kribin hiippakunnan johtoon 19. kesäkuuta 2008, ja piispaksi vihkiminen seurasi 4. lokakuuta. Pääkonsekraattorina toimi Robert Sarah, jota avustivat Simon-Victor Tonyé Bakot ja Jean Mbarga.Catholic-Hierarchy.org: Bishop Joseph Befe Ateba == Lähteet == Luokka:Kamerunilaiset katoliset piispat Luokka:Vuonna 1962 syntyneet Luokka:Vuonna 2014 kuolleet
Mathew Cheriankunnel

Mathew Cheriankunnel PIME (23. syyskuuta 1930 – 30. maaliskuuta 2022) oli intialainen roomalaiskatolinen piispa. Hänet vihittiin papiksi 28. huhtikuuta 1962 ja nimitettiin Nalgondan hiippakunnan johtoon 31. toukokuuta 1976. Piispaksi konsekroinnin suoritti 3. toukokuuta 1977 Duraisamy Simon Lourdusamy, jota avustivat Joseph S. Thumma ja Alphonsus Beretta.Catholic- Hierarchy.org: Bishop Mathew Cheriankunnel, P.I.M.E. 22\. joulukuuta 1986 Cheriankunnel sai nimityksen Kurnoolin koadjuuttoripiispaksi, ja 18. tammikuuta 1988 hänestä tuli sen piispa. Hän toimi Kurnoolin piispana, kunnes erosi tehtävistään 16. heinäkuuta 1991. == Lähteet == Luokka:Intialaiset katoliset piispat Luokka:Vuonna 1930 syntyneet Luokka:Vuonna 2022 kuolleet
Miesten kokoonpanot koripallossa kesäolympialaisissa 2012

== Lohko A == === Argentiina === === Ranska === === Liettua === === Yhdysvallat === == Lähteet == Luokka:Koripallo kesäolympialaisissa 2012
Ignacio Arbulú Pineda

Ignacio Arbulú Pineda (1. helmikuuta 1909 – 6. huhtikuuta 1969) oli perulainen roomalaiskatolinen piispa. Hänet vihittiin papiksi 26. toukokuuta 1938 ja nimitettiin Huánucon hiippakunnan johtoon 6. helmikuuta 1959. Piispaksi konsekroinnin suoritti 12. huhtikuuta Juan Landázuri Ricketts, jota avustivat Alfonso Zaplana Bellizza ja Nemesio Rivera Meza.Catholic-Hierarchy.org: Bishop Ignacio Arbulú Pineda Arbulú Pineda kuului Vatikaanin toiseen kirkolliskokoukseen ja kuoli 70-vuotiaana piispana. == Lähteet == Luokka:Perulaiset papit Luokka:Katoliset piispat Luokka:Vuonna 1909 syntyneet Luokka:Vuonna 1969 kuolleet
Forssan kihlakunta

Forssan kihlakunta oli 1. joulukuuta 1996 – 31. joulukuuta 2007 toiminut Suomen aluehallinnon toiminta-alue. Kihlakuntaan kuuluivat Forssan kaupunki sekä Humppilan, Jokioisten, Tammelan ja Ypäjän kunnat. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Etelä-Suomen läänissä. Kihlakunnanvirasto sijaitsi Forssassa. Forssassa toimi Kanta-Hämeen syyttäjänviraston Forssan palvelutoimisto ja kihlakunnanviraston poliisilaitos. Kihlakuntajärjestelmän lakkauttamisen jälkeen kihlakunnanviraston toiminnot ja yhteinen henkilöstö siirtyivät poliisilaitoksiin, ulosottovirastoihin, syyttäjänvirastoihin ja maistraatteihin. Alueeltaan Forssan kihlakunta vastasi nykyistä Forssan seutukuntaa. ==Katso myös== * Syyttäjä * Kanta-Hämeen poliisilaitos ==Lähteet== * Selvitys poliisitoimea koskevasta arkistoaineistosta Kansallisarkistossa ja maakunta-arkistoissa Luokka:Suomen kihlakunnat 1996–2007 Luokka:Hämeen lääni Luokka:Etelä-Suomen lääni